**2024-2025 სასწავლო წლის განვითარების ერთწლიანი სამოქმედო გეგმის**

**შესრულების მონიტორინგი/საბოლოო ანგარიში**

2024-2025 სასწავლო წლისათვის კოლეჯმა შეიმუშავა ერთწლიანი სამოქმედო გეგმა, რომელიც დამტკიცდა უფლებამოსილი პირის - დირექტორის მიერ. აღნიშნული გეგმის შესრულების შუალედური ანგარიში ჩემს მიერ გაკეთდა მიმდინარე სასწავლო წლის 04 თებერვალს. წინამდებარე დოკუმენტით წარმოდგენილია 2024-25 წლის ერთწლიანი სამოქმედო გეგმის შესრულების საბოლოო ანგარიში და ანალიზი იმ აქტივობების, მათი საჭიროებისა და რელევანტურობის შესახებ, რომლებიც გეგმით იყო განსაზღვრული, რა შესრულდა სრულად ან ნაწილობრივ, რა ვერ შესრულდა და რა იყო ამის გამომწვევი მიზეზი. აღნიშნული ანგარიში აგრეთვე გაკეთებულია შესაბამისი პასუხისმგებელი პირების მიერ წარმოდგენილ წლიურ ანგარიშებზე დაყრდნობითაც, რომელთა მიხედვით ხაზგასმულია თითოეულ აქტივობასთან დაკავშირებით მდგომარეობა როგორი იყო.

დღეის მონაცემებით სახეზეა შემდეგი შედეგი:

სტრატეგიული მიზნის ხარისხზე ორიენტირებული საგანმანათლებლო საქმიანობის განვითარების მხრივ დაგეგმილია ერთი ამოცანა - დასაქმების ბაზარზე ახალი მოთხოვნების გამოვლენა, რომლის ფარგლებში გაწერილი იყო სამი სხვადასხვა აქტივობა, რომელთა შესაბამისად მიმდინარე სასწავლო წლის განმავლობაში გამოკითხული არიან კურსდამთავრებულები, მათ წრეს 2024-25 სასწავლო წლის ფარგლებში წარმოადგენდნენ ფარმაცია (სააფთიაქო) და საექთნო განათლების კურსდამთავრებულები 2020 წლის და შემდგომ პერიოდში მიღებების ფარგლებში, გამოკითხულთა უმეტესობა დასაქმებულია პროფესიით და შედეგი საკმაოდ დადებითია. რაც შეეხება პრაქტიკის ობიექტთა გამოკითხვას, მოხდა მათი იდენტიფიცირება დაწესებულების მიერ სხვადასხვა ორგანიზაციებთან გაფორმებული მემორანდუმების/ხელშეკრულების ფარგლებში. მიღებულია უკუკავშირი, პრაქტიკის ობიექტების წარმომადგენლები, პოტენციური დამსაქმებლები დადებითად აფასებენ კოლეჯთან ერთად საქმიანობას, მათგან მიღებული უკუკავშირის შედეგად ორივე საგანმანათლებლო პროგრამა ბაზარზე კვლავ აქტუალურია და განიცდიან კადრების დეფიციტსაც კი, შესაბამისად, კურსდამთავრებულები მათი სურვილისამებრ, მაშინვე საქმდებიან, მოთხოვნა კვლავ მაღალია. ჩვენი კურსდამთავრებულები, ვინც მათთან თანამშრომლობენ, გამოირჩევიან პროფესიონალიზმით. კვლავაც, თამამად შეიძლება ითქვას, რომ ერთ-ერთ მოთხოვნად პროფესიად კვლავ რჩება საექთნო განათლებისა და ფარმაციის (სააფთიაქო) პროფესიული საგანმანათლებლო პროგრამები, იმ მიმართულებით რა ძირითადი პროფილითაც საქმიანობას ახორციელებს დღეისათვის დაწესებულება. რაც შეეხება ახალი მოთხოვნადი პროფესიების გამოვლენას, მოძიებულია ინფორმაცია, თუმცა დაწესებულება არის კვლავ მოლოდინის რეჟიმში, პროფესიული უნარების სააგენტოს მიერ ჩვენთვის მისაღები ჩარჩო დოკუმენტების დამტკიცების შემთხვევაში მოხდება უკვე ყველა საჭირო პროცედურის გავლა ახალი, მოთხოვნადი და რელევანტური პროგრამების დასამატებლად.

პროფესიული საგანმანათლებლო პროგრამების მუდმივ განახლებისა და განვითარების ხელშეწყობის კუთხით გაწერილი იყო ოთხი ამოცანა. მათგან პირველია პროფესიული საგანმანათლებლო პროგრამების ხარისხის განვითარება, რა მიმართულებითაც აღსანიშნავია კოლეჯის ჩართულობა პარტნიორი ორგანიზაცია „საქართველოს კარიტასის“ ორგანიზებით გამართულ ღონისძიებაში, სადაც საექთნო განათლების პროგრამის ევროპულ სტანდარტებთან შესაბამისობაში მოყვანის მიზნით მოეწყო სამუშაო შეხვედრები, რომლის ფარგლებშიც შემუშავდა რეკომენდაციები, რიგი საკითხები, რაც მიზანშეწონილი იქნება გათვალისწინებული იყოს აღნიშნულ პროგრამაზე უნარების სააგენტოს მიერ გადახედვის პროცესში. გარდა ამისა, მუდმივად ხდებოდა დამსაქმებლების, პროფესიული სტუდენტებისა და კურსდამთავრებულების ჩართულობით გამოვლენილიყო ის გარემოებები, რითაც უზრუნველყოფილი იქნებოდა პროგრამების ხარისხის განვითარება. პროგრამის განმახორციელებელი პირების რეკომენდაციების გათვალისწინებით, მნიშვნელოვანი ცვლილებები პროგრამაში ამ ეტაპისთვის არ განხორციელებულა, თუმცა არსებული შენიშვნები კერძო კოლეჯების ასოციაციის ფარგლებში კვლავაც მიეწოდა უნარების სააგენტოს. კოლეჯის მიერ სასწავლო წლის განმავლობაში რამოდენიმეჯერ განახლდა კატალოგი, როგორც სასწავლო წლის დასაწყისში, აგრეთვე შემდგომ განხორციელებული ცვლილებების დროს, მაგ. პროგრამის ხელმძღვანელის შესახებ ინფორმაციის განახლებისას. დაწესებულების კატალობი განთავსებულია ვებ-გვერდზე.

მეორე ამოცანის - პროფესიული საგანმანათლებლო პროგრამების სპექტრის გაფართოების მიმართულებით განხორციელდა რამოდენიმე აქტივობა. გამოვლენილია ახალი საგანმანათლებლო პროგრამების დამატების საჭიროება, რაც ასევე აისახება კოლეჯის ფინანსურ მდგრადობაზე, თუმცა აქაც განვმეორდები, რომ დაწესებულება კვლავ არის ახალი ჩარჩო დოკუმენტების დამტკიცების მოლოდინის რეჟიმში და ამ ეტაპისთვის არ დამატებულა ახალი პროფესიული საგანმანათლებლო პროგრამები. რაც შეეხება არსებულ პროგრამებს, ვინაიდან გასული სასწავლო წლის განმავლობაში კოლეჯის მიერ მოხდა საექთნო განათლების პროგრამაზე ადგილების რაოდენობის გაზრდა, მიმდინარე სასწავლო წელს ამ მიმართულებით ღონისძიებები აღარ განხორციელებულა.

რაც შეეხება დუალური მიდგომით პროფესიული საგანმანათლებლო პროგრამების განხორციელებას, მიმდიანრე სასწავლო წლისთვისაც დაწესებულებისთვის პრიორიტეტული იყო კვლავ არსებული პროგრამების ფარგლებში მსგავსების მოძიება და შემდგომ დამატება, შესაბამისად აღნიშნული ამოცანა და მის ფარგლებში გაწერილი აქტივობები არ შესრულებულა. რეკომენდირებულია იგი გადავიდეს კვლავ მომდევნო სასწავლო წლის სამოქმედო გეგმაში და კოლეჯმა მოახდინოს მისი დამატების/არ დამატების მიზანშეწონილობის ანალიზი, თუმცა ვიმედოვნებ, უახლოეს პერიოდში აღარ იქნება ეს ამოცანა პრიორიტეტული.

სწავლა/სწავლების არსებული მეთოდების გაუმჯობესების მიმართულებით - მიმდინარე სასწავლო წელი კვლავ წარიმართა პირისპირ სწავლების რეჟიმში. აღსანიშნავია, რომ სხვადასხვა სწავლების მეთოდების და მიდგომების დანერგვა/დახვეწის მიზნით მიღებულია უკუკავშირი განმახორციელებელ პირთა მიერ, სადაც უპირტესობას ანიჭებენ პირისპირ სწავლებას, ხოლო პროცესში თუ რა ტიპის მეთოდებს იყენებენ პროფესიული განათლების მასწავლებლები, თეორიული თუ პრაქტიკული სწავლების დროს, გამოკითხვის შედეგად მიღებულია შედეგი, რომ საჭიროებიდან გამომდინარე, ლექციების ჩატარება ხორციელდება სხვადასხვა მეთოდების გამოყენებით, როგორიცაა მაგ. პრეზენტაციები, დისკუსია და ა.შ. ამ მიმართულებით გამოკითხული არიან სტუდენტებიც, რომლებიც თითოეული მოდულის დასრულების შემდგომ აფიქსერებდნენ თავიანთ პოზიციას ანონიმურად, თუ რაიმე არ მოსწონდათ ან რა იყო დადებითი განმახორციელებელი პირის მიერ წარმართულ სწავლების მეთოდებში.

სტრატეგიული მიზნის - ადამიანური რესურსების განვითარების ხელშეწყობა - ფარგლებში გაწერილი იყო სამი ამოცანა შესაბამისი აქტივობებით. ამოცანების უმეტესობა შესრულდა სრულად, ხოლო ერთ-ერთი მათგანი ნაწილობრივ. ადამიანური რესურსების მართვის მექანიზმების გასაუმჯობესებლად, მოხდა არსებული რეგულაციების გადახედვა/გაუმჯობესება, ცვლილებები შევიდა შესაბამის დოკუმენტაციაში, პერსონალის შეფასების წესში, დაწესებულებამ მონაწილეობა მიიღო კერძო კოლეჯების ასოციაციის ფარგლებში დაგეგმილ ღონისძიებაში, სადაც ერთ-ერთი საკითხი იყო პროფესიულ მასწავლებელთა ახალი სტანდარტების განხილვა, რომელიც ძალაში შედის 2026 წლიდან, შიდა დოკუმენტაციის ადაპტირება აღნიშნულთან და ერთიანი ფორმების შემუშავება. გაკეთდა რეკომენდაციები, ეცნობათ შესაბამის პირებს მოსალოდნელი ცვლილებების შესახებ დაწესებულებაში. მთელი სასწავლო წლის განმავლობაში მიმდინარეობდა ადამიანური რესურსების განახლება, მოძიებულ იქნა ახალი კადრები, შეირჩა და გაფორმდა მათთან ხელშეკრულებები, როგორც შრომითი, აგრეთვე მომსახურების. დაწესებულებაში კვლავ შენარჩუნებულია მდგრადობა. რეგულარულად ხდება ადამიანური რესურსების პირადი საქმეების განახლება, კვალიფიკაციის ამაღლებით მიღებული სერთიფიკატებით მათი შევსება და სხვა. ადამიანური რესურსების მუდმივი პროფესიული განვითარების ხელშესაწყობად გამოკითხულია პერსონალი, ხოლო იდენტიფიცირებული საჭიროებების კუთხით ტრენინგების დაგეგმვა/ჩატარება განხორციელდა სასწავლო წლის განმავლობაში. ერთ-ერთი ამ აქტივობათაგან იყო ტრენინგი თემაზე - „ემოციური ინტელექტი“, რომელიც მიზნად ისახავდა შესაბამისი ცოდნისა და უნარის გაღრმავებას კოლეჯის ადმინისტრაციულ პერსონალში და განმახორციელებელ პირებში მათი სამსახურეობრივი მოვალეობების შესრულების დროს. თემატიკა შერჩეული იყო სწორედ გამოკითხულ პირთაგან მიღებული უკუკავშირის შედეგად, თუ რა მიმართულებით სჭირდებოდათ ამ ეტაპისათვის ტრენინგის ჩატარება. მიმდინარე სასწავლო წლის განმავლობაში კერძო კოლეჯების ასოციაციის მიერ დაორგანიზდა თითოეულ სტანდარტთან მიმართებით ტრენინგთა ციკლი, კოლეჯის დაფინანსებით აღნიშნულზე როგორც პირველი, აგრეთვე მეორე სტანდარტის განხილვის ფარგლებში წარდგენილი იყვნენ დაწესებულების თანამშრომლები მათი სამუშაო პოზიციის გათვალისწინებით, რათა აემაღლებინათ ცოდნა. გარდა ამისა, კოლეჯის მიერ მიმდინარე სასწავლო წლის განმავლობაში განხორციელდა როგორც შიდა ტრენინგები, შეხვედრები, აგრეთვე გარე, სხვადასხვა სახელმწიფო დაწესებულებების ჩართულობით, რომელშიც მონაწილეობას ღებულობდნენ ადმინისტრაციის წევრები და პროფესიული განათლების მასწავლებლები, თუმცა გამოვლენილი საჭიროებები უფრო ფართო მასშტაბისაა და დაწესებულებამ კვლავ უნდა განაგრძოს მეტი აქტიურობით ამ მიმართულებით მუშაობა, არ უნდა შეამციროს რიტმი და მეტი ღონისძიება განახორციელოს გამოვლენილი საჭიროებების მხიედვით. პროფესიული განათლების მასწავლებელთა საქმიანობის შეფასების სისტემა შემუშავებულია კოლეჯში. თუმცა, როგორც ზემოთ აღვნიშნე, კერძო კოლეჯების მიერ ერთობლივად შემუშავებული გამოკითხვის ფორმებისა თუ სხვა აქტივობების ფარგლებში, შემდეგი სასწავლო წლისათვის განხორციელდება რიგი ცვლილებები, კოლეჯმა გამოთქვა სურვილი ჩაერთოს პილოტირების პროცესში, რაც ითვალისწინებს მასწავლებელთა შეფასების პროცესის განხორციელებას ახალი სტანდარტების შესაბამისად; ვიმედოვნებთ, აღნიშნული 2025 წლის სექტემბრის თვისათვის წარმატებით დასრულდება. ამ დროისათვის კი, შეფასების პროცესი შიდა რეგულაციების გათვალისწინებით განხორციელებულია საქმისწარმოებისა და ადამიანური რესურსების მართვის მენეჯერის მიერ, გაკეთებულია საბოლოო ანგარიში და გამოვლენილია საჭიროებები, რომლებიც უნდა განხორციელდეს უახლოეს მომავალში და რომელთა დაკავშირებითაც აქტივობები უნდა გაიწეროს მომდევნო წლის სამოქმედო გეგმის ფარგლებში. რაც შეეხება მათ მიერ მთელი სასწავლო წლის განმავლობაში განხორციელებულ საქმიანობასა და ზოგადი სურათის სახით მდგომარეობის წარმოჩენას, დაწესებულებისთვის დადგენილი სტანდარტების ფარგლებში, თითოეული მათგანის გამოკითხვა მთელი სასწავლო წლის განმავლობაში მიმდინარეობდა პერიოდულად, როგორც ცალკე მე-2 სტანდარტთან, აგრეთვე დანარჩენი 4 სტანდარტის ფარგლებში. გამოვლენილია ისევ და ისევ მათი კვალიფიკაციების ამაღლების, სიახლეებთან ადაპტირების ხელშეწყობის მხრივ გარკვეული ტრენინგების დაგეგმვის და განხორციელების აუცილებლობა. გამოკითხვის შედეგებიც ცხადყოფს, რომ პროფესიულ მასწავლებლებსა და ადმინისტრაციულ პერსონალს მუდმივ რეჟიმში ესაჭიროება სიახლეებთან მორგების მიზნით კვლავ მეტად განვითარება. აღსანიშნავია ის ფაქტი, რომ მოტივირების მიზნით, კოლეჯის მიერ განხორციელდა პერსონალის წამახალისებელი სხვადასხვა ღონისძიება, მათ შორის შედარებით ფართომასშტაბიანი იყო საახალწლო კორპორატიული წვეულება დაწესებულების დაფინანსებით, რომელშიც კოლეჯში დასაქმებული ყველა პირი იყო მიწვეული.

მიმდინარე ერთწლიანი სამოქმედო გეგმით გათვალისწინებული შემდეგი მიზნის - ინფრასტრუქტურისა და სტუდენტური სერვისების განვითარების მიმართულებით გაწერილი იყო ექვსი ამოცანა. რომელთაგან ერთ-ერთი ინფორმაციული საკომუნიკაციო არხების შექმნა და მუდმივი განახლება შესრულებულია სრულად, კოლეჯის IT მენეჯერის მიერ მთელი სასწავლო წლის განმავლობაში ხდებოდა ადმინისტრაციის შესაბამისი პირებისაგან მიწოდებული ინფორმაციის განთავსება კოლეჯის ვებ-გვერდსა და სოციალურ ქსელში www.facebook.com, მოხდა ასევე დაწესებულების ვებ-გვერდის განახლება საჭირო ინფორმაციის ფარგლებში, მასზე ახალი ელ. წიგნების განთავსება. შეიქმნა ბაზარზე არსებული მოთხოვნადი საკომუნიკაციო არხი instagram გვერდი კოლეჯის მიერ, სადაც ასევე იტვირთებოდა დაწესებულებაში განხოციელებული სხვადასხვა აქტივობების შესახებ ინფორმაცია. კოლეჯის საკომუნიკაციო არხები მთელი სასწავლო წლის განმავლობაში არ კარგავდნენ აქტუალობას სხვადასხვა მრავალფეროვანი ღონისძიებების მათზე განთავსების გამოც. კოლეჯის შიდა სამართლებრივ აქტებში ცვლილების განხორციელებისას ხდებოდა მუდმივად მათი ჩანაცვლება ახლით კოლეჯის ვებ-გვერდზე. სტუდენტები, პერსონალი და სხვა დაინტერესებულ პირები საჭიროების შემთხვევაში ეცნობოდნენ განთავსებულ სიახლეებს და გამოხატავდნენ უკუკავშირს.

ამოცანის - სტუდენტზე მორგებული ინფრასტრუქტურის განახლების პროცესში პროფესიულ სტუდენტთა ჩართულობის უზრუნველყოფის ფარგლებში, პროფ. სტუდენტთა უკუკავშირის გათვალისწინებით მათ მუდმივად ეძლევათ შესაძლებლობა გამოიყენონ კოლეჯის ინფრასტრუქტურა, ინტერნეტ ქსელთან დაკავშირებული კომპიუტერები, საჭირო მასალის დასაბეჭდად შესაბამისი მოწყობილობები. დაწესებულებაში მოწყობილია დასასვენებელი მცირე სივრცე, სადაც ეძლევათ შესაძლებლობა სხვადასხვა განსატვირთი აქტივობის ფარგლებში ითამაშონ ჭადრაკი, დომინო, გადაერთონ სასწავლო პროცესისაგან და ა.შ. თუმცა, გამოკითხვის შედეგები, და არამხოლოდ, აჩვენებს, რომ დასახვეწია დაწესებულებაში მოსასვენებელი სივრცეები, მაგრამ ამ ეტაპისათვის კოლეჯის ფართი რის შესაძლებლობასაც იძლევა, ათვისებულია. რამოდენიმე აუდიტორიაში მოხდა ინფრასტრუქტურის განახლება, მათ შორის საკლასო და ადმინისტრაციის ოთახში, შესყიდულ იქნა ახალი სკამები, რესტავრირდა მერხები, ადმინისტრაციისათვის დაემატა სათავსო კარადები, მოეწყო დირექტორის ოთახი, განახლდა და მოეწყო არქივის სივრცე.

სასწავლო წლის დასაწყისში თითოეული სტუდენტი გაწევრიანდა დაწესებულების ჯგუფებში, ისინი გაეცვნენ კოლეჯის საიტსა და სოციალურ ქსელებს, თუ სად და როგორ შეუძლიათ საჭირო ინფორმაციის მოძიება/გამოყენება სასწავლო მიზნებისათვის. სტუდენტები გაწევრიანებული არიან კოლეჯის მიერ შექმნილ დახურულ საერთო ჯგუფშიც, საიდანაც ხდება სხვადასხვა საჭირო ინფორმაციის მათთვის მიწოდება, კურსდამთავრებულთათვის დამსაქმებელთა მიერ შემოთავაზებული ვაკანსიების დაგზავნა.

რაც შეეხება პროფესიული სტუდენტებისთვის ექსტრაკურიკულარული აქტივობების განხორციელებას, პროფესიულ სტუდენტებს მუდმივ რეჟიმში მიეწოდებათ ინფორმაცია კოლეჯისა და მასთან დაკავშირებული დაწესებულებების მიერ დაგეგმილი/განსახორციელებელი სერვისების შესახებ. კარიერული წინსვლის ხელშეწყობის ფარგლებში მოეწყო შეხვედრები დამსაქმებელი ორგანიზაციების წარმოამდგენლებთან, მათგან აღსანიშნავია შეხვედრა GEPHA-ს წარმომადგენლებთან ორჯერ სასწავლო წლის განმავლობაში, რა დროსაც სტუდენტებსა და კურსდამთავრებულებს პრეზენტაციის სახით მიეწოდათ ყველა საჭირო ინფორმაცია, თუ როგორ შეუძლიათ დასაქმდნენ აღნიშნულ კომპანიაში, გადაეცათ სიმბოლური საჩუქრები. გარდა ამისა, პოტენციურ დამსაქმებელთა მხრიდან კოლეჯში მუდმივად შემოდის ინფორმაცია კადრების საჭიროებების შესახებ, ყოველივე ეს მიეწოდებათ დაინტერესებულ პირებს ადმინისტრაციის მხრიდან. სასწავლო წლის განმავლობაში განხორციელდა რამოდენიმე სახის სტუდენტური ღონისძიება, ამ ფარგლებში ჩატარდა სტუდენტური აქტივობა თემაზე „ჯანსაღი ცხოვრება და მენტალური კეთილდღეობა“, სადაც ჯგუფებმა წარმოადგინეს სხვადასხვა სახის პრეზენტაციები, ღონისძიების ბოლოს კი მონაწილეებს გადაეცათ სერთიფიკატები და წამახალისებელი საჩუქრები. მათგან წამოვიდა რამოდენიმე სახის ინიციატივა, რაც მხარდაჭერილი იყო კოლეჯის მიერ. ამ ფარგლებში ჩატარდა საქველმოქმედო აქცია –გაჭირვებული ოჯახებისთვის შეგროვდა ტანსაცმელი, ჰიგიენური საშუალებები და პირველადი საჭიროების ნივთები, რომლებიც გადაეცათ შესაბამის ადამიანებს. სტუდენტებმა მონაწილეობა მიიღეს ასევე დასაქმების ფორუმში. კოლეჯის ინიციატივით სტუდენტები იმყოფებოდნენ „მედიცინოს მუზეუმში“, წინა წლის კურსდამთავრებულთათვის მოეწყო საზეიმო ვითარებაში დიპლომების გადაცემა, რა დროსაც შემოსილნი იყვნენ კოლეჯის მიერ დამზადებული მანტიებით, შესაბამისი ლოგოთი, ღონისძიებამ ჩაიარა დადებითი ემოციებით სავსე გარემოში. თითოეული განხორციელებული აქტივობის შესახებ ინფორმაცია ატვირთულია დაწესებულების ვებ-გვერდსა და სოციალურ ქსელებში. საერთო ჯამში, ამ მიმართულებით ხორციელდება სხვადასხვა სახის აქტივობები, მაგრამ გეგმით გაწერილ ოდენობასთან მიმართებით გასამრავალფეროვნებელია და რაოდენობრივადაც გასაზრდელია, რაც აუცილებელია გათვალისწინებული იყოს მომდევნო წლის ერთწლიან სამოქმედო გეგმაში.

საჭირო მატერიალური და ონლაინ რესურსებით შეივსო საბიბლიოთეკო ფონდი, რასთან დაკავშირებითაც შესაბამისი მტკიცებულებები ინახება ბუღალტერიაში. ბიბლიოთეკარის წარმოდგენილი ანგარიშის მიხედვით მოხდა რამოდენიმე წიგნის შესყიდვა, საიტზე დაემატა წიგნები ელექტრონულ ბიბლიოთეკაშიც.

საკმაო დრო დაეთმო აგრეთვე პროფორიენტაციის მექანიზმის განვითარებას. ამ მიზნით, ახალი საგაზაფხულო მიღების გამოცხადებისას ეს სიახლე განთავსდა ფასიანი რეკლამის სახით დაწესებულების facebook გვერდზე თითქმის მთელი სარეგისტრაციო დროის მანძილზე. ამან უზრუნველყო მეტი პირის ჩართულობა და მომართვიანობის გაზრდა ჩვენთან არსებულ პროგრამებზე დარეგისტრირების მიზნით. აქტიური იყო დაწესებულების messenger-იც, რომლიდანაც შესაბამისი პასუხისმგებელი პირის მიერ მოკლე დროში ხდებოდა დაინტერესებულ პირთათვის საჭირო ინფორმაციის მიწოდება. კოლეჯის ადმინისტრაციის წარმომადგენლები ეხმარებოდნენ კანდიდატებს დარეგისტრირების პროცესში vet.emis.ge-ზე უსასყიდლოდ. ამავე პერიოდებში აქტიურად მოეწყო გასვლითი შეხვედრები სკოლებში, დამამთავრებელი კლასების მოსწავლეებთან. მანამდე კი იმ სკოლებთან, რომლებთანაც ჯერ არ ვთანამშრომლობდით, გაფორმდა ურთიერთთანამშრომლობის მემორანდუმები. ყოველივე ამ აქტივობის დამადასტურებელი ფოტო-მასალა ასევე განთავსებულია დაწესებულების ვებ-გვერდსა და სოციალურ ქსელებში. ერთწლიანი სამოქმედო გეგმით გაწერილი იყო მინიმუმ 4 სკოლაში ვიზიტი, რაც დაწესებულებამ ნაწილობრივ შეასრულა, ვიზიტი განხორციელდა 3 საჯარო სკოლაში.

ბოლო სტრატეგიული მიზნის ფარგლებში, როგორიცაა ადგილობრივ და საერთაშორისო დონეზე თანამშრომლობითი არეალის გაფართოება, საერთაშორისო პარტნიორობის მხრივ დაგეგმილი აქტივობები კვლავ არ შესრულებულა, აღნიშნული საჭიროა გადავიდეს მომდევნო წლის სამოქმედო გეგმაში და მეტი ღონისძიებები დაიგეგმოს ამ მიმართულებით მიზნის მისაღწევად. ქვეყნის შიგნით თანამშრომლობის გაფართოება სხვა საგანმანათლებლო დაწესებულებებთან კვლავაც გრძელდება, ხელშეკრულებებისა და მემორანდუმების გაფორმებით გაღრმავებულია და გაფართოებულია არეალი, აღნიშნული თანამშრომლობის ფარგლებშიც კოლეჯის მიერ მოეწყო სისხლის დონაციის საქველმოქმედო Challenge აქცია, რომლის დროსაც კოლეჯმა გამოიწვია პარტნიორი საგანმანათლებლო დაწესებულებები. კოლეჯმა თანამშრომლობის მემორანდუმი გააფორმა კომპანია GEPHA-სთან, რომლის ფარგლებშიც მოეწყო ფარმაციის პროგრამაზე კვაზი სააფთიაქო სივრცე.

საბოლოო ჯამში, დასკვნის სახით შესაძლებელია ითქვას, რომ 2024-25 წლის ერთწლიანი სამოქმედო გეგმით გაწერილი აქტივობების დიდი ნაწილი სრულად შესრულებულია, ზოგი - ნაწილობრივ, ხოლო მცირე მათგანი არ შესრულდა გარკვეულ გარემოებათა გამო, რომელთა მიმართულებით სამუშაოები გასაძლიერებელია აქტივობებზე პასუხისმგებელ პირთა მიერ. წინა წლებთან შედარებით კვლავაც გაზრდილია გატარებულ ღონისძიებათა რაოდენობა როგორც სტუდენტური ინიციატივების მხარდაჭერის კუთხით, ასევე პერსონალის ტრენინგებისა და წამახალისებელი ღონისძიებების ჩატარებით, თუმცა როგორც უკვე აღინიშნა, გასამრავალფეროვნებელია აქტივობათა რაოდენობა, რაც ასევე მომუშავე ჯგუფმა უნდა ასახოს ახალი სამოქმედო გეგმის შემუშავების დროსაც, რათა ამით უფრო აქტიური და მრავალფეროვანი გახდეს როგორც სტუდენტური ცხოვრება, ამაღლდეს მათი სწავლა/სწავლების ხარისხი, აგრეთვე მეტი ღონისძიება დაიგეგმოს პროფესიულ მასწავლებელთა კვალიფიკაციის ასამაღლებლად, ეს ყველაფერი კი კავშირშია დაწესებულების მეტად განვითარებასა და პრესტიჟის მატებასთან. ყოველივე ზემოთ აღნიშნულში, რეკომენდირებულია ჩართული იყოს ყველა დაინტერესებული მხარე, როგორც ადმინისტრაციული პერსონალი, სტუდენტები, აგრეთვე პარტნიორი დაწესებულებები. გარდა ზემოთ ჩამოთვლილი აქტივობებისა, რომელიც გაწერილი იყო სამოქმედო გეგმით, დაწესებულება ჩართული იყო სხვადასხვა სახის შეხვედრებში, მონაწილეობას ღებულობდა ღონისძიებებში, ყოველივე ეს ემსახურებოდა მისთვის დადგენილი სტანდარტების შესაბამისად საქმიანობის ამაღლებასა და განვითარებას, ყოველივე ამაზე ინფორმაცია განთავსებულია ვებ-გვერდსა და სოციალურ ქსელებში, გაფორმებულია საჭირო სამართლებრივი აქტები. წარმოდგენილი ანგარიშითა და 2024-25 სასწავლო წლის ერთწლიანი სამოქმედო გეგმის შესრულების (შედეგების) ანალიზით/ანგარიშით, სადაც მითითებულია თითოეულ აქტივობაზე შესრულების სტატუსი, მიღებული შედეგები გათვალისწინებული უნდა იყოს მომდევნო წლის სამოქმედო გეგმის შემუშავების დროს შესაბამისი ჯგუფის მიერ.

ხარისხის უზრუნველყოფის მენეჯერი: თინათინ ჭუმბაძე

30.08.2025